Doris Lessing

**Doris Lessing**, de solteira **Doris May Tayler**, nada en Kermanshah, Persia, actualmente Irán, o 22 de outubro de 1919 e finada en Londres o 17 de novembro de 2013, foi unha escritora británica, gañadora do Premio Nobel de Literatura en 2007.

## Traxectoria 
O seu pai, oficial do exército británico, foi vítima da primeira guerra mundial, onde sufriu graves amputacións. Cando contaba seis anos, a súa familia, atraída polas promesas de facer fortuna cultivando millo, tabaco e cereais, trasladouse a Rodesia, unha antiga colonia inglesa, hoxe Zimbabwe, onde pasou a súa infancia e mocidade.

Os recordos desa época son ambivalentes, por unha banda a educación estrita e severa da súa nai; por outro, aqueles momentos nos que, en compañía do seu irmán Henry, gozaba e descubría a natureza. Tamén descubriu a discriminación racial.

En loita constante coa súa nai, Doris, desexando fuxir do seu autoritarismo, abandonou, aos quince anos, os seus estudos que proseguiu de xeito autodidacta, e púxose a traballar como auxiliar de clínica. Frustrada polos desenganos dalgunhas aventuras amorosas pasaxeiras, empezou a escribir as súas primeiras novelas infestadas de pantasmas. Foron pequenas historias das que vendeu dúas a unhas revistas surafricanas.

Aos 18 anos trasladouse a Salisbury onde traballou como telefonista. En 1939, cando tiña 19 anos, casou cun funcionario, Frank Wisdom, co que tivo dous fillos. En 1943 divorciouse e uniuse a un grupo de ideas comunistas. En 1944 casou, por segunda vez, con Gottfried Lessing, do que tomou o seu apelido, e co que tivo o seu terceiro fillo.

Aos 36 anos, xunto co seu fillo, volveu a Londres e iniciou a súa carreira como escritora. Un ano despois publicou a súa novela: "*Canta a herba"*. Moi comprometida politicamente perde, definitivamente, todas as súas ilusións abandonando o comunismo en 1954.

## Obra literaria 
A obra de Doris Lessing ten moito de autobiografía, inspirándose na súa experiencia africana, na súa infancia, nos seus desenganos sociais e políticos. Os temas plasmados nas súas novelas céntranse nos conflitos culturais, as flagrantes inxustizas da desigualdade racial, a contradición entre a consciencia individual e o ben común.

En 1956, coñecidas as súas críticas constantes e implacábeis, prohibíuselle a estancia en toda Suráfrica e Rodesia especialmente.

En 1962 publica a súa novela máis coñecida, "*O caderno dourado"*, que a catapultou á fama converténdoa na icona das reivindicacións feministas.

En 1995, con 76 anos, regresou a Suráfrica para visitar a súa filla e aos seus netos e dar a coñecer a súa autobiografía. Ironías da historia, foi acollida cos brazos abertos, cando os temas que ela tratara nas súas obras foran a causa da súa expulsión do país corenta anos atrás.

Autora de máis de corenta obras, e soada desde a aparición, en 1950, do seu primeiro libro "*Vencida pola sabana*" (*Vaincue par la brousse*), é considerada unha escritora comprometida coas ideas liberais, a pesar de que ela nunca quixo dar ningunha mensaxe política na súa obra.

Doris Lessing foi a icona das causas marxistas, anticolonialistas, anti-segregacionistas e feministas.

En 2007 recibiu o Premio Nobel de Literatura pola súa «*capacidade para transmitir a épica da experiencia feminina e narrar a división da civilización con escepticismo, paixón e forza visionaria*»

## Premios 
* Somerset Maugham Award of the Society of Authors, 1954
* Finalista no the Booker Prize, 1971
* Prix Medicis de Francia, 1976
* Premio Austríaco da Literatura Europea, 1982
* Shakespeare Prize da República Federal Alemá, 1982
* Finalista no Booker Prize, 1985
* W.H. Samith Literary Award, 1985
* Mondello de Italia, 1985
* Premio Palmeiro, 1987
* Premio Internazionale Mondello, 1987
* Premio Grinzane Cavour Prize en Italia, 1988
* James Tait Black Prize, 1995
* XI Premio Internacional de Catalunya, 1999
* Premio Príncipe de Asturias das Letras, 2001
* David Cohen British Literature Prize, 2001
* Premio Dupont Pluma de Ouro, 2002
* Premio Nobel de Literatura, 2007

### Reacción crítica ao premio Nobel 
A crítica literaria en xeral tomou a concesión do Premio Nobel de Literatura a Doris Lessing con sorpresa e escepticismo, debido a que non contaba nas quinielas ao galardón do 2007, a pesar de ser unha "eterna candidata". Autores como Ana María Moix, Mario Vargas Llosa eloxiaron os seus méritos literarios tras a concesión do galardón. Porén, algunhas voces críticas se alzaron contra esta decisión:
* O crítico literario estadounidense Harold Bloom tilou a decisión da Academia Sueca de "*politicamente correcta*". "*Aínda que a señora Lessing no comenzo da súa carreira tivo algunhas cualidades admirábeis, acho que o seu traballo nos últimos 15 anos é bastante ilexíbel... ciencia ficción de cuarta categoría.*"

Tamén Umberto Eco no mesmo foro, a pesar de considerar que a autora merecía o premio, admitía a súa sorpresa pola decisión declarando que é estraño que o premio o volva gañar un autor de lingua inglesa tan pouco tempo despois de Harold Pinter.*"*

## Bibliografía 
### Obras 
* *The Grass is Singing* (1950)
* ''This Was the Old Chief's Country* (collection) (1951)
* *Five* (short stories) (1953)
* *Through the Tunnel* (1955)
* The *Children of Violence* Series (1952-1969):
** *Martha Quest* (1952)
** *Five* (short stories) (1953)
** *A Proper Marriage* (1954)
** *A Ripple from the Storm* (1958)
** *Landlocked* (1965)
** *The Four-Gated City* (1969)
* *Going Home* (memoir) (1957)
* *The Habit of Loving* (collection) (1957)
** *Wine* (short story) (1957)
* *In Pursuit of the English* (nonfiction) (1960)
* *O caderno dourado* (*he Golden Notebook*) (1962); traducida ao galego por Eva Almazán en 2009
* *Play with a Tiger* (play) (1962)
* *A Man and Two Women* (collection) (1963)
* *African Stories* (collection) (1964)
* Historias de gatos:
** *Particularly Cats* (stories & nonfiction) (1967)
** *Particularly Cats and Rufus the Survivor* (1993)
** *The Old Age of El Magnifico* (stories & nonfiction) (2000)
* *Briefing for a Descent into Hell* (1971)
* *The Temptation of Jack Orkney and other Stories* (collection) (1972)
* *The Summer Before the Dark* (1973)
* *A Small Personal Voice* (Essays) (1974)
* *Memoirs of a Survivor* (1974)
* The *Canopus in Argos: Archives* Series (1979-1983):
** *Shikasta* (1979)
** *The Marriages Between Zones Three, Four and Five* (1980)
** *The Sirian Experiments* (1980)
** *The Making of the Representative for Planet 8* (1982)
** *The Sentimental Agents in the Volyen Empire* (1983)
* *Stories* (collection) (1978)
* Baixo o seudónimo **Jane Somers**:
** *The Diary of a Good Neighbour* (1983)
** *If the Old Could...* (1984)
* *The Good Terrorist* (1985)
* *Prisons We Choose to Live Inside* (essays, 1987)
* *The Wind Blows Away Our Words* (1987)
* *The Fifth Child* (1988)
* *African Laughter: Four Visits to Zimbabwe* (memoir) (1992)
* *London Observed: Stories and Sketches* (collection) (1993)
* *Conversations'' (interviews, edited by Earl G. Ingersoll) (1994)
* Lessing's autobiography:
** *Under My Skin: Volume One of My Autobiography, to 1949* (1994)
** *Walking in the Shade: Volume Two of My Autobiography 1949 to 1962* (1997)
* *Spies I Have Known* (collection) (1995)
* *Love, Again* (1996)
* *The Pit* (collection) (1996)
* *Mara and Dann* (1999)
* *Ben, in the World* (a sequel to *The Fifth Child*) ISBN 0-06-093465-4 (2000)
* *The Sweetest Dream* ISBN 0-06-093755-6 (2001)
* *The Grandmothers : Four Short Novels* ISBN 0-06-053010-3 (2003)
* ''The Story of General Dann and Mara's Daughter, Griot and the Snow Dog* (a sequel to *Mara and Dann*) (2005)
* *The Cleft'' (2007)

## Notas 
## Véxase tamén 
### Ligazóns externas 
* Páxina en castelán dedicada a Doris Lessing
* La británica Doris Lessing gana el Nobel de Literatura 2007